
A szuverenitás négy dimenziója, avagy mi a gond az Európai Unióval?

A 2010-es kormányváltást követő politikai – gazdasági intézkedések során központi helyen szerepelt és szerepel még ma is az ország szuverenitásának kérdése az Európai Unión belül, arról viszont már megoszlanak a vélemények, hogy ezen szuverenitást ki hogyan értelmezi és használja a mindennapi életben.
Jelen dolgozat hipotézise, hogy a szuverenitás fogalmának vizsgálatakor nem hagyatkozhatunk pusztán a szakirodalomban megtalálható, alapvető definíció-értelmezésre, mivel a társadalmi élet egyes szintjein jelentősen eltér a fent említett fogalom használata, így magával az Európai Unióval kapcsolatos problematikák is, részben, ezekből az értelmezési ellentmondásokból fakadnak.
Ezért dolgozatom során egyesével veszem sorra a szuverenitás definíciójának értelmezésekor az egyén, a civil társadalom, az állam belső és külső szuverenitásának felfogását, illetve hogy ezen értelmezések milyen viszonyban állnak – állhatnak – az Európai Unió intézményével.



